Taqsiṭ tis 51: Rut d Naeumi
DEG Wedlis Iqedsen tella yiwet n tektabt yeţţusemman Rut. Teţmeslay-ed Yef yiwet n twacult i geacen di zzman ideg i ḥekkmen leqwaḍi Yef Isṛayil. Rut d yiwet n tlemẓit n tmurt n Muwab; ur telli ara seg wat Isṛayil, agdud n Ṛebbi. Asmi i tessen Yahwa, Ṛebbi n tideţ, tuYal tḥemmel-it aṭas. D yiwet n temYart, yeţţusemman Naeumi i geawnen Rut aţ-ţissin Yahwa.
Naeumi ţ-ţameṭṭut n wat Isṛayil. Tunag neţţat d wergaz-is d sin warraw-is Yer tmurt n Muwab asmi i d-yeYli laẓ Yef tmurt n Isṛayil. Dinna i gemmut wergaz-is. Umbeed, zewǧen warraw-is nutni d snat n tullas n Muwab, yeţţusemman Rut akk-d Eurfa. Lameena asmi i eeddan wazal n eecṛa iseggasen, mmuten ula d arraw n Naeumi. Acḥal i teḥzen Naeumi neţţat d snat n teslatin-is! Acu ara texdem tura Naeumi?
Yiwen wass, Naeumi teqsed aţ-ţuYal Yer tmurt n imawlan-is. Rut akk-d Eurfa ur bYint ara a ţ-ǧǧent, dYa ddant yid-es. Lameena asmi i lḥant kra n lweqt, Naeumi tezzi Yer teslatin-is, tenna-yasent: ‘UYalemt a yessi s ixxamen n tyemmatin-nkunt.’
Naeumi tsellem Yef teslatin-is, tessuden-itent. DYa ṭṭerḍqent d imeṭṭi axaṭer ḥemmlent aṭas Naeumi. Nnant-as: ‘Xaṭi! A neddu yid-em Yer wegdud-im.’ Lameena Naeumi terra-yasent: ‘UYalemt kan a yessi. Axiṛ-akunt aţ-ţilimt deg wexxam n lehl-nkunt.’ Ihi Eurfa tekker aţ-ţuYal s imawlan-is, ma d Rut teggumma aţ-ţṛuḥ.
Naeumi tezzi Yer Rut, tenna-yas: ‘Aţţan tnuṭ-im Eurfa teṭṭef abrid aţ-ţuYal Yer wegdud-is. Ṛuḥ aţ-ţedduḍ yid-es.’ Lameena Rut terra-yas: ‘Ur iyi-ḥerreṣ ara a kem-ǧǧeY! Anef-iyi ad dduY yid-em. Anda teddiḍ ad dduY, anda tzedYeḍ ad zedYeY. Agdud-im ad yuYal d agdud-iw, Ṛebbi-inem ad yuYal d Ṛebbi-inu. Anda ara temmteḍ ara mmteY, dinna daYen ara neṭleY.’ Mi tesla Naeumi i wannect-a, teḥbes aḥiwet deg-s, teǧǧa-ţ aţ-ţeddu yid-es.
Γer taggara, Rut d Naeumi wwḍent Yer tmurt n Isṛayil, zedYent dinna. Rut ur teeṭṭel ara tṛuḥ aţ-ţexdem di lexla, axaṭer tebda tmegra n temẓin. Yiwen wergaz yeţţusemman Bueaz, yeǧǧa-ţ aţ-ţelqeḍ deg iger-is. Teẓriḍ anta i d yemma-s n Bueaz? D Raḥab-nni n temdint n Yariḥu.
Yiwen was, Bueaz yenna i Rut: ‘Ḥkan-iyi-d kullec fell-am, amek i telhiḍ ţ-ţemYart-im Naeumi. ẒriY teǧǧiḍ baba-m, yemma-m ţ-ţmurt anda i tluleḍ akken a d-tṛuḥeḍ Yer wegdud werǧin tessineḍ. A m-d-yerr Ṛebbi lxiṛ i txedmeḍ!’
Rut terra-yas: ‘Teččuṛeḍ d lḥanna Yur-i a sidi. Tṣebbreḍ-iyi s lehduṛ-ik ḥlawen.’ Bueaz iḥemmel ayendin Rut, ur ieeṭṭel ara yezweǧ yid-es. Acḥal i tefṛeḥ Naeumi s wannect-a! Lameena, sseed n Naeumi yennerna akteṛ asmi i d-sean mmi-tsen amenzu yeţţusemman Eubid. Mbeed, Eubid yuYal d jeddi-s n Dawed iYef ara d-nemmeslay aṭas Yer zdat.
Adlis n Rut.
Isteqsiyen
- Acu yewwin Naeumi Yer tmurt n Muwab?
- Anti i d Rut akk-d Eurfa?
- Acu i ǧuwbent Rut akk-d Eurfa m’akken i sent-tenna Naeumi ad uYalent Yer wegdud-nsent?
- Anwa i d Bueaz? Amek i gexdem lxiṛ i Rut akk-d Naeumi?
- Isem-is weqcic-nni i d-sean Bueaz d Rut? AyYer i Y-ilaq a necfu fell-as?
Isteqsiyen nniḍen
- Γer Rut 1:1-17.
Amek i d-tessken Rut leḥmala-s i Naeumi? (Rut 1:16, 17)
Amek leeqliya n Rut i tecba swaswa tin i seant “wulli nniḍen” Yer imasiḥiyen n wass-a yesean asirem ad ḥekmen deg igenni? (Yuḥ. 10:16; Zaxar. 8:23)
- Γer Rut 2:1-23.
Anwa lemtel ifazen i d-teǧǧa Rut i telmeẓyin n wass-a? (Rut 2:17, 18; Lem. 23:22; 31:15)
- Γer Rut 3:5-13.
Rut teqbel aţ-ţezweǧ d Bueaz wala d ilemẓi. Acu i gxemmem Bueaz Yef wannect-a?
Acu i Y-tesselmad ṭṭbiea n Rut Yef leḥmala? (Rut 3:10; 1 Kurin. 13:4, 5)
- Γer Rut 4:7-17.
Amek i zemren yergazen imasiḥiyen n wass-a ad eanden Bueaz? (Rut 4:9, 10; 1 Tim. 3:1, 12, 13; 5:8)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn nob_Latn kab_Latn kab_Latn nob_Latn kab_Latn nob_Latn kab_Latn kab_Latn nob_Latn kab_Latn